
Kreativitás és alkotóképesség fejlesztése

Munkám során korunk egyik legnagyobb érdeklődését kiváltó témakörének megismerését tűztem ki célul. Elsősorban arra a kérdésre kerestem a feleletet: ki az igazán tehetséges, és az adottságok, képességek milyen módon fejleszthetők? Ennek megválaszolásához a dolgozatban röviden bemutatom a nevelhetőség és személyiségfejlesztés pszichológiai feltételeit, valamint a tehetségnevelés elméleti alapjait. Ismertetem a kreatív és önmegvalósító ember legfontosabb személyiségvonásait, és azok fejlesztésének pedagógiai módszereit.
A dolgozatban kiemelem, hogy nagyon fontos a tehetségek korai felismerése és gondozása, amely érzelem gazdag, segítő szándékú családi és iskolai légkört igényel. Mindenekelőtt a szülői háztámogató és fejlesztő környezetének megteremtését, mert a család követendő modellje szerepet játszik az öröklött adottságok kifejlesztésében.
Rávilágítok arra is, hogy az értékek megóvása és továbbfejlesztése az igazán hatékony pedagógiai munkának egyik központi kérdése, mert a ma és a jövő társadalmi igényeinek a kreativitás szellemében nevelt személyiség felel meg. Dolgozatomban ezért a tehetségnevelés pedagógiai lehetőségeit, módszereit többféle szempontból ismertetem. Hangsúlyozom a pedagógus személyiségének fontosságát, mivel a megújulásra kész, kreatív pedagógussal való találkozás esetén tudnak továbbfejlődni a diákok képességei. Kiemelem, hogy a diákok csak olyan iskolai légkörben tudnak kreatívvá válni, ahol megfelelő a motiválás, a sikerélményt biztosító és sokirányú tevékenységi lehetőség.



